CELEX: 62005CJ0327
Language: fi
Date: 2007-07-05
Title: Yhteisöjen tuomioistuimen tuomio (ensimmäinen jaosto) 5 päivänä heinäkuuta 2007. # Euroopan yhteisöjen komissio vastaan Tanskan kuningaskunta. # Jäsenyysvelvoitteiden noudattamatta jättäminen - Direktiivi 85/374/ETY - Tuotevastuu - Jakelijan tuotevastuu. # Asia C-327/05.

Yhteisöjen tuomioistuimen tuomio (ensimmäinen jaosto) 5.7.2007 – komissio vastaan Tanska
      (asia C‑327/05)
      Jäsenyysvelvoitteiden noudattamatta jättäminen – Direktiivi 85/374/ETY – Tuotevastuu – Jakelijan tuotevastuu
      Jäsenyysvelvoitteiden noudattamatta jättämistä koskeva kanne – Yhteisöjen tuomioistuimen arviointi siitä, onko kanne perusteltu – Huomioon otettava tilanne – Tilanne perustellussa lausunnossa asetetun määräajan päättyessä (EY 226 artikla) (ks. 14 kohta)
      Aihe 
      
         
               Jäsenyysvelvoitteiden noudattamatta jättäminen – Tuotevastuuta koskevien jäsenvaltioiden lakien, asetusten ja hallinnollisten
                  määräysten lähentämisestä 25.7.1985 annetun neuvoston direktiivin 85/374/ETY (EYVL L 210, s. 29) virheellinen täytäntöönpano
                  – Kansallinen lainsäädäntö, jossa säädetään jakelijan tuotevastuun syntyvän samoin edellytyksin kuin valmistajan tuotevastuun
                  
               
            Ratkaisu 
      1)         Tanskan kuningaskunta ei ole noudattanut tuotevastuuta koskevien jäsenvaltioiden lakien, asetusten ja hallinnollisten määräysten
         lähentämisestä 25.7.1985 annetun neuvoston direktiivin 85/374/ETY mukaisia velvoitteitaan, koska se on antanut ja pitänyt
         voimassa lainsäädäntöä, jossa direktiivin 3 artiklan 3 kohdan vastaisesti säädetään jakeluketjun jakelijan tuotevastuun syntyvän
         samoin edellytyksin kuin valmistajan tuotevastuun.
      
      2)         Tanskan kuningaskunta velvoitetaan korvaamaan oikeudenkäyntikulut.